Events, Idéer, Inspiration, Online marketing

Et reach på 200.000 mennesker på 18 timer. Jeg fortæller hvordan lige her! (Opdateret tal nederst i posten – og også lidt om fremtiden for eventet)

Igår aftes fik jeg en idé.

Jeg ville afprøve Facebook, viraliteten (er det overhovedet et godkendt ord?) i deres kode, københavneren og trigger punkter.

Med det in mente, oprettede jeg en Facebook side. Den Facebook side skulle være afsender på et event jeg lavede (links kommer senere i posten). Eventet er det der er i fokus.

Hvad elsker vi københavnere? Gratis glæder. At være hip. Den danske sommer – i København især.

Med tanke på de tre ting, kreerede jeg et event der hed ‘SOMMEREN I KØBENHAVN’. Dertil brugte jeg et gratis værktøj fra en tidligere blogpost til at lave et lækkert coverbillede. Det coverbillede er det der bliver vist i dit newsfeed og har derfor stor betydning. ‘København’ blev headlinen på billedet og subheadline blev ‘Oplev sommerens muligheder – Gratis’.

Gratis. København. Sommer.

Tre nøgleord for eksperimentet.

Så er grundstenen lagt for, at københavneren gerne vil lege med. Alt det kræver er et tryk på ‘Deltager’ knappen og så får man det hele. Man får gratis tilbud om gratis muligheder i den københavnske sommer. Hvem vil ikke det?

Men deltagerne kommer jo ikke af sig selv.

… så jeg inviterede 3 nøglepersoner. 3 personer der er i mit netværk – men har et bredt netværk der rækker udover mit netværk. Samtidig sørgede jeg for, at det var person der trigges let og som gerne vil hjælpe mig (Sorry guys, i må føle jer udnyttet 😀 ). Jeg var altså sikker på, at de ville trykke på ‘deltager’.

Derefter afventede jeg egentlig bare, at Facebooks kode ville gøre sit job. Jeg ventede på, at de tre personer ville tilmelde sig og derfor ville eventet blive eksponeret for deres netværk – og så kunne snebolden rulle.

Men.

Det er ikke bare det. Det er ikke helt så nemt.

Samtidig er det emne jeg har valgt, hipt. Det er smart. Det er sejt, at vise, at man kommer lidt uden for hjemmets fire vægge.

… og timingen er også sindssygt vigtig. De første sommerdage har ramt os og alle ser frem til sommeren.

Anyways. Resultatet af dette eksperiment er nu, at jeg, i skrivende stund, har en markedsføringskanal til 4.400 personer der er modtagelige overfor alt hvad København byder på.

Eventet har haft et reach på næsten 200.000 mennesker – på 18 timer.

Når ja. Hvor lang tid det tog mig at lave? Gætter på omkring 15 minutter.

Så for at opsummere. De vigtige aspekter i dette eksperiment var:

Nøglepersoner

God timing

Det rigtige emne

Facebook

… når det er sagt, så er der selvfølgelig også en masse ubekendte faktorer der spiller ind. Ovenstående nøgleord er blot nogle af de ting man kan tænke over for at hjælpe det lidt på vej.

Er du også tændt? Gå ind og tjek eventet her: https://www.facebook.com/events/663383217101432/

Det ruller stadig!

Opdatering kl 15

22 timer efter oprettelse af eventet er tallet stedet til følgende:

Opdatering kl 20.30

Så rundede eventet et reach på 1.000.000!

Men hvad så nu – målet er nået?

Målet er i dén grad nået. Og alle jer, der læser dette indlæg som har tilmeldt jer eventet – i skal ikke føle jer snydt. De som kender mig ved, at jeg er glad for København og jeg er glad for kultur og events. Derfor har jeg tænkt mig at bruge eventet til det, det udgiver sig for. Jeg vil selektere blandt de tips jeg får tilsendt og vise jer et bredt udvalg af sommerens mange muligheder i København – præcis som skrevet.

Her til sidst vil jeg også lige sige tak. Tak til alle der har deltaget og haft ja-hatten på hele vejen 🙂

Læs 48 timers status lige her!